Основна школа „Вук Караџић“ Вршац
Број:294
Датум:22.02.2018.
Дворска 17-19
26300 Вршац
vuk.karadzic1@gmail.com



УГОВОР О НАБАВЦИ УЖИНЕ ЗА УЧЕНИКЕ

Закључен између:

1. Основна школа „Вук Караџић“ са седиштем у Вршцу, улица Дворска 17-19, ПИБ: 100515623,  Матични број: 08010692, тел.факс: 013/831-701, број рачуна: 840-145660-36 код Управе за трезор, коју заступа директор Александра Тадић (у даљем тексту: Купац)

Пекара 1.Мај АД Вршац са седиштем у Вршцу, улица 2.Октобра бр.92, ПИБ:102083782, Матични број: 08195749, број рачуна:160-105297-17, Назив банке Banca Intesa, Телефон:013/831-303,Телефакс:-,кога заступа:Драган Рабијац,(у даљем тексту Продавац),

Основ уговора:
ЈН Број: 02/2018
Број и датум Одлуке о додели уговора:259 од 14.02.2018.године.
Понуда изабраног понуђача бр.01/2018 од 02.02.2018.године.
Уговорне стране констатују:
· да је Купац, у складу са Законом о јавним набавкама („Сл. гласник РС“ бр.124/12) спровео поступак јавне набавке мале вредности   за набавку ужине за ученике;
· Да је Продавац доставио понуду бр.01/2018 од 02.02.2018. године, заведену код Купца под бр.229 од 09.02.2018. године, која се налази у прилогу Уговора и чини његов саставни део;
· Да понуда одговара захтевима Купца;
· Да је Купац у складу са чланом 108. Закона о јавним набавкама, на основу понуде продавца изабрао Продавца за набавку намирница за ужину.

ПРЕДМЕТ УГОВОРА

Члан 1.

Уговорне стране сагласно утврђују да је предмет овог уговора куповина ужине за ученике партија 1.хлеб и свежа пецива(у даљем тексту: добра).
Количине и цене добара из става 1. овог члана, утврђене су према усвојенoj понуди продавца бр. 01/2018 од 02.02. 2018. годинe, која чини саставни део овог уговора, (у даљем тексту: понуда).
Период реализације уговора је од дана закључења уговора па закључно са 31.12.2018. године, односно до утрошка планираних средстава.


ЦЕНА

Члан 2.

Уговорне стране прихватају јединичне цене које су дате у понуди.
Укупна цена износи 3.684.369,35 динара без обрачунатог ПДВ, односно 4.186.588,51 динара са обрачунатим ПДВ .
У укупну цену су урачунати трошкови и превоза и испоруке.
Укупна цена из става 1. утврђена је на основу количина и јединичних цена из усвојене понуде.

Уговорне стране су сагласне да су укупне количине добра оријентационе, а стварне ће бити приказане у захтевима за испоруку које ће купац, достављати продавцу.
Укупне количине су одређене према просечној присутности деце у току једног месеца и норматива у грамажи, (по једном детету), за намирнице које су предмет јавне набавке и, сходно томе, током реализације уговора могу одступати у односу на укупну уговорену количину, (мања или већа количина).

КВАЛИТЕТ

Члан. 3

Добра морају бити I квалитета који је прописан нормама садржаним у Закону о безбедности хране („Сл. гл. РС“, бр.41/09), Закону о здравственој исправности животних намирница и предмета опште употребе („Сл. гл. РС“ бр.92/11) и осталим законским и подзаконским прописима којима се регулише исправност намирница.

АМБАЛАЖА И НАЧИН ПАКОВАЊА

Члан 4.

Добра морају бити упакована у оригиналној произвођачкој амбалажи, при чему транспортна паковања треба да буду затворена тако да обезбеђују производ од загађења, расипања, квара и других промена. Амбалажа мора одговарати технолошким захтевима за прехрамбене производе.
На кутијама је обавезна декларација на српском језику, која је у складу са Правилником о декларисању, означавању и рекламирању хране („Сл. гл. РС“, бр.85/13).
Амбалажа је неповратна.







ИСПОРУКА

Члан 5.

Продавац се обавезује да ће добра, за све време реализације уговора, испоручивати сукцесивно – дневно и месечно у складу са захтевима купца за испоруку, у погледу врсте, количине, динамике.
Испорука је сукцесивна – дневна и недељна, врши се радним данима, и то према исказаним потребама у погледу врсте, количине и динамике а на основу писаног захтева купца за испоруку достављеног продавцу лично, факсом или електронски.
Место испоруке је адреса Наручиоца – ОШ“Вук Караџић“ Дворска 19, 26300 Вршац.
Као дан испоруке сматра се пријем добара од стране купца, што се доказује потписаном и овереном отпремницом коју испоставља продавац.


УТВРЂИВАЊЕ КВАЛИТЕТА И КОЛИЧИНЕ

Члан 6.

Купац задржава  право да врши квантитативну и квалитативну контролу испоручених добара, за све време реализације уговора.
Квантитативна и квалитативна контрола испоручених добара, вршиће се приликом сваке појединачне испоруке у простору купца на адреси ОШ „Вук Караџић“ Дворска 19, 26300 Вршац.

Члан 7.

Утврђивање количине - квантитативни пријем, врши се бројањем, мерењем и појединачним прегледом сваког паковања. 
Уколико су испоручена добра уговорене количине и квалитета, потписује се Записник о примопредаји.
Уколико испоручена добра нису уговорене количине продавац је у обавези да испоручи недостајуће количине до уговорене количине у року од једног (1) радног дана од дана записничког констатовања недостатака.
Уколико представник купца, приликом квалитативног пријема, утврди да испоручена добра нису уговореног квалитета, овлашћен је да одбије пријем добара, уз обавезу да одмах, писменим путем, обавести  продавца и захтева нову испоруку добара уговорене количине и квалитета.
Евентуалне неусаглашености у погледу количине, неисправности, оштећења и других недостатака по записницима о примопредаји, продавац ће решавати непосредно са купцем.

Члан 8.

Продавац је дужан да испоруку добара врши у складу са важећим стандардима квалитета и здравствене исправности, у складу са Законом о безбедности хране и подзаконским прописима донетим на основу овлашћења из овог закона.
Продавац одговара купцу за квалитет добара у року означеном на декларацији добара.

РОК И НАЧИН ПЛАЋАЊА

Члан 9.

Купац се обавезује да уговорену цену плаћа сукцесивно вирманским путем, најкасније у року од 45 дана од дана издавања рачуна, на основу потписане и оверене отпремнице које испоставља понуђач, а којим је потврђена испорука добара. 
Плаћање се врши уплатом на рачун понуђача160-105297-17 који се води у банци Banca Intesa.


РАСКИД УГОВОРА
Члан 10.

Уговор се може раскинути споразумно, са отказним роком од осам дана. Отказни рок тече од дана писменог споразума о раскиду уговора.
У случају једностраног раскида уговора, страна која је скривила раскид, дужна је да другој уговорној страни надокнади штету.
Уколико продавац није у могућности да испоштује уговорени квалитет, динамику,рок испоруке и цену, купац може без последица раскинути уговор на штету продавца.

ЗАВРШНЕ ОДРЕДБЕ

Члан 11.

Промене уговора важиће само уколико су сачињене у писменој форми, уз обострану сагласност уговорних страна, о чему ће бити сачињен анекс уговора.

Члан 12.

Уговорне стране су сагласне да ће се на међусобне односе који нису дефинисани уговором, примењивати одредбе Закона о облигационим односима.

Члан 13.

Уговорне стране су сагласне да ће све евентуалне спорове који проистекну из уговора решавати споразумно.
У случају да настали спор није могуће решити споразумом, уговорне стране су сагласне да ће за њихово решавање бити надлежан Привредни суд у Панчеву.


Члан 14.

Овај уговор сачињен је у четири (4) истоветних примерака који имају снагу оригинала, од којих свака уговорна страна задржава по два (2) примерка.




            КУПАЦ					  		          ПРОДАВАЦ


_____________________						______________________

Александра Тадић,ОШ“Вук Караџић“Вршац
				
Пекара 1.Мај АД Вршац

